หุ้นสหรัฐฯปิดบวก
ดัชนีหุ้นดาวโจนส์ ปิดที่ 12,262.63 จุด&nbsp; เพิ่มขึ้น 73.94 จุด ด้านแนสแดค&nbsp; ปิดที่ 2,740.49 จุด เพิ่มขึ้น 11.18 จุด ขณะที่ราคาน้ำมันขยับขึ้นต่อเนื่อง
30 มิ.ย. 2554

ดัชนีหุ้นดาวโจนส์ ปิดที่ 12,262.63 จุด  เพิ่มขึ้น 73.94 จุด ด้านแนสแดค  ปิดที่ 2,740.49 จุด เพิ่มขึ้น 11.18 จุด ขณะที่ราคาน้ำมันขยับขึ้นต่อเนื่อง
ตลาดหุ้นสหรัฐฯวานนี้(29 มิ.ย.)ตกอยู่ในบรรยากาศที่สดใสและปิดในแดนบวก หลังนักลงทุนมีความเชื่อมั่นว่ามาตรการขัดเข็มขัดของกรีซที่ผ่านความเห็นชอบจากรัฐสภา จะช่วยลดความเสี่ยงต่อการพักชำระหนี้ที่อาจก่อความไม่เสถียรต่อระบบการเงินของยุโรป
ดัชนีหุ้นดาวโจนส์ เพิ่มขึ้น 73.94 จุด (0.61 เปอร์เซ็นต์) ปิดที่ 12,262.63 จุด แนสแดค เพิ่มขึ้น 11.18 จุด (0.41 เปอร์เซ็นต์) ปิดที่ 2,740.49 จุด เอสแอนด์พี เพิ่มขึ้น 10.92 จุด (0.84 เปอร์เซ็นต์) ปิดที่ 1,307.59 จุด
ขณะที่ราคาน้ำมัน ขยับขึ้นต่อเนื่องจากอุปสงค์ที่แข็งแกร่งในสหรัฐฯ และหลังจากรัฐสภากรีซเห็นชอบมาตรการรัดเข็มขัด
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 1.88 ดอลลาร์ ปิดที่ 94.77 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 3.62 ดอลลาร์ ปิดที่ 112.40 ดอลลาร์ต่อบาร์เรล